Военни престъпления (сериал)

„Военни престъпления“ (на английски: Navy NCIS:Naval Criminal Investigative Service) е американски полицейски драматичен телевизионен сериал, развиващ се около един измислен екип от специални агенти от Военноморската криминална следствена служба, която провежда военни криминални разследвания с участието на американския флот и морската пехота.
Премиерата му е на 23 септември 2003 г. по CBS. Към днешна дата той се излъчва в продължение на десет пълни сезона, а през 2011 г. е избран за най-любим сериал. Сериала завършва десетия си сезон като най-гледания в Съединените щати по време на телевизионния сезон 2012/13. Създател на сериала е Доналд Белисарио, а Дон Макгил е изпълнителен продуцент.
На 3 май 2020 г. сериалът е подновен за осемнайсети сезон, който започва на 17 ноември 2020.
Група специални федерални агенти от Военноморски разследвания е натоварен със задачата да разследва криминални дела във всички военни отдели на армията на САЩ. Те са готови да разследват всички военни без значение от техния ранг само и единствено, за да стигнат до истината и наказването на виновниците. Начело на този екип е агент Лерой Джетро Гибс, който командва с твърда ръка своя екип като дори си позволява от време на време да нарушава вътрешните правила, за да стигне до виновника и да раздаде правосъдие. Към екипа са още агент Кейтлин Тод, която е бивш агент на Тайните служби, и Антони ДиНозо – бивш полицай от отдел „Убийства“ в Балтимор. Част от екипа също са и специалистката по съдебна медицина Аби Скиуто и д-р Доналд „Дъки“ Малард.
В България сериалът започва да се излъчва първоначално по Нова телевизия на 30 март 2004 г., под заглавието „Военноморски специален отдел“.
Прави първо повторно излъчване по GTV. Дублажът е на Медиа Линк. Ролите се озвучават от Даниела Йорданова, Нина Гавазова, Александър Митрев, Владимир Колев и Илиян Пенев.
През 2008 г. първите три сезона започват излъчване по Diema.
След първите два сезона, премиерните излъчвания се преместват по Нова телевизия, а повторенията са по Кино Нова. Шести и седми сезон са излъчвани премиерно по Нова от 14 септември до 22 ноември 2012 г. Дванайсети, тринайсети и четиринайсети сезон остават временно неизлъчени. На 30 ноември 2020 г. започва петнайсети сезон, всеки делник от 23:30 и завършва на 4 януари 2021 г. На 5 януари започва шестнайсети сезон и приключва на 5 февруари. На 8 февруари започва седемнайсети сезон и завършва на 5 март. На 12 септември 2023 г. започва дванайсети сезон, всеки делник от 23:30. След него започва тринайсети сезон, който завършва на 16 ноември. На 17 ноември започва четиринайсети сезон.
На 21 май 2010 г. започва повторно излъчване по bTV Cinema. Дублажът е записан наново.
На 6 август 2013 г. започва повторно и по Fox Crime от първи сезон. На 18 март 2022 г. започва дванайсети сезон. В първи и втори сезон дублажът е на студио Сюжет, от трети до единайсети сезон дублажът е на Диема Вижън, а на дванайсети е на Андарта Студио.
На 3 септември 2015 г. по Диема започва премиерно осми сезон, всеки делник от 21:00. Той завършва на 8 октомври. На 9 октомври започва девети сезон. На 20 юли 2017 г. започва десети сезон, всеки делник от 21:00. След него започва единайсети сезон и завършва на 25 септември.
В първите два сезона дублажът е на студио Сюжет. Ролите се озвучават от артистите Светлана Смолева от първи до трети сезон, Мина Костова от първи до трети, Лиза Шопова в четвърти, десети и единайсети, Ани Василева от пети до девети, Нина Гавазова от дванайсети, Христина Ибришимова от четвърти, Здравко Димитров от първи до трети, Тодор Георгиев от първи до единайсети и от петнайсети до седемнайсети, Емил Емилов от четвърти до единайсети, Христо Узунов от дванайсети до четиринайсети, Димитър Иванчев от дванайсети и Стефан Сърчаджиев – Съра. В трети сезон Смолева е заместена от Юлия Станчева за около десетина епизода, а Димитров е заместен от Лъчезар Стефанов за няколко епизода. В девети сезон Христина Ибришимова е заместена от Даниела Горанова в един епизод. В дублажа на Андарта Студио ролите се озвучават от Таня Михайлова, Даринка Митова, Емил Емилов, Борис Кашев и Росен Русев.